Pasvalio rajono savivaldybės administracijos direktorius įsakymas
DĖL BENDRADARBIAVIMO, VYKDANT KARANTINO REŽIMO PRIEMONIŲ LAIKYMOSI KONTROLĘ

2021 m. kovo 10 d. Nr. DV-142 Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. spalio 23 d. Nr. V-2347 „Dėl valstybės lygio ekstremaliosios situacijos likvidavimo ir pasekmių šalinimo priemonių bei karantino režimo laikymosi kontrolės ir informacijos teikimo“ (Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. vasario 17 d. sprendimo Nr. V-321 redakcija):

1.	Skiriu Pasvalio rajono savivaldybės visuomenės sveikatos biuro direktorę Vilmą Jankevičienę atsakingą už karantino režimo priemonių laikymosi kontrolės (toliau – Kontrolės) koordinavimą bei pavedu dalyvauti pasitarimuose dėl Kontrolės objektų pasiskirstymo, bendrų su kitomis kompetentingomis institucijomis patikrinimų organizavimo, patikrinimo rezultatų, iškilusių problemų ir klausimų aptarimų, siūlymų ir rizikos vertinimo išvadų dėl nustatytų karantino režimo priemonių parengimo.

2.	Pavedu:

2.1.	Pasvalio rajono savivaldybės administracijos Bendrojo skyriaus vyriausiajai specialistei Astai Pagojienei su įsakymu supažindinti Pasvalio rajono savivaldybės visuomenės sveikatos biuro direktorę Vilmą Jankevičienę;

2.2.	Pasvalio rajono savivaldybės administracijos visuomenės sveikatos biuro direktorei Vilmai Jankevičienei šio įsakymo vykdymo kontrolę.

Įsakymas gali būti skundžiamas Pasvalio rajono savivaldybės administracijos direktoriui (Vytauto Didžiojo a. 1, 39143 Pasvalys) arba Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktorius	Povilas Balčiūnas